Πρωτάθλημα πετοσφαίρισης Α' εθνικής κατηγορίας ανδρών 1980-1981

Το πρωτάθλημα Ελλάδας βόλεϊ ανδρών της περιόδου 1980–81 ξεκίνησε την 8η Νοεμβρίου του 1980 και έληξε στις 3 Μαΐου του 1981. Συμμετείχαν 12 ομάδες και πρωταθλήτρια αναδείχθηκε αήττητη η ομάδα του Ολυμπιακού Πειραιώς ενώ στη Β' εθνική υποβιβάστηκαν ο Εθνικός Πειραιώς μετά από μπαράζ και ο Έσπερος Βυζαντίου.

Ο Ολυμπιακός όπως και τα προηγούμενα τρία χρόνια, έφτασε στην κατάκτηση του τίτλου μένοντας αήττητος καθ' όλη τη διάρκεια του πρωταθλήματος κι επικρατώντας στους κρίσιμους αγώνες κορυφής. Επικράτησε του Ηρακλή με 3-2 στη Θεσσαλονίκη στις 14 Δεκεμβρίου 1980, ενώ τρεις μέρες μετά θα κερδίσει στο κλειστό του Μίλωνα τον Παναθηναϊκό με 3-0 (15-7, 15-12, 16-14), μένοντας μόνος στην πρώτη θέση εις βάρος των δύο αντιπάλων του που ήταν αήττητοι πριν αυτά τα ματς. Ο Ηρακλής θα ηττηθεί ακόμα δύο φορές πριν το τέλος του πρώτου γύρου και θα μείνει νωρίς εκτός πιθανής διεκδίκησης του τίτλου.

Με την έναρξη του β' γύρου ο Παναθηναϊκός ηττάται στη Θεσσαλονίκη από το Δημόκριτο (3-1), κάτι που δίνει προβάδισμα ασφάλειας στον Ολυμπιακό στο υπόλοιπο του πρωταθλήματος και θα φτάσει άνετα στην κατάκτηση του. Θα επικρατήσει και δεύτερη φορά του Παναθηναϊκού στον τελευταίο εξ αναβολής αγώνα που διεξήχθη ένα μήνα μετά την ολοκλήρωση του κανονικού προγράμματος, στις 3 Μαΐου στο κλειστό της Λεωφόρου με 2-3 (13-15, 15-12, 15-11, 14-16, 10-15), σφραγίζοντας την κατάκτηση του τίτλου αήττητος.

 Βαθμολογία 
ΟμάδαΣετ Αποτέλεσμα 1  Ολυμπιακός Σ.Φ.Π.  44  22  22  0  66–13  +53 Κύπελλο Πρωταθλητριών 2  Παναθηναϊκός Α.Ο.  40  22  18  4  59–20  +39  Κύπελλο Συνομοσπονδίας 3  Γ.Σ. Ηρακλής Θεσσαλονίκης  37  22  15  7  51–35  +16  Βαλκανικό κύπελλο 4  Μ.Α.Ο. Δημόκριτος Θεσσαλονίκης  36  22  14  8  51–43  +8  Κύπελλο Συνομοσπονδίας 5  Μ.Γ.Σ. Εθνικός Αλεξανδρούπολης  35  22  13  9  49–36  +13  Κύπελλο Κυπελλούχων 6  Α.Ο. Νηρέας Κολωνού  34  22  12  10  49–40  +9  7  Α.Σ. Ιωνικός Νέας Φιλαδέλφειας  33  22  11  11  44–49  -5 8  Α.Σ. Άρης Θεσσαλονίκης  32  22  11  11  44–41  +3 9  Π.Α.Ο.Κ.  30  22  8  14  34–53  -19 10  Χ.Α.Ν. Θεσσαλονίκης  25  22  3  19  23–63  -40 11  Εθνικός Ο.Φ.Π.Φ.  25  22  3  19  21–61  -40 Υποβιβασμός  στη Β' Εθνική 12  Κ.Α.Σ.Θ. Έσπερος Βυζαντίου  24  22  2  20  25–62  -37
 Ο Άρης είχε ένα μηδενισμό.

 Μπαράζ 
Η ΧΑΝΘ και ο Εθνικός Πειραιώς που ισοβάθμησαν στη 10η θέση, έδωσαν αγώνα μπαράζ για την παραμονή. Ο αγώνας έγινε στις 9 Μαΐου 1981 στη Λάρισα. Η ΧΑΝΘ επικράτησε και παρέμεινε στην Α' Εθνική.Εφημερίδα "Μακεδονία", 12/5/1981 σελίδα 4

 Νικητής Σκορ Ηττημένος 1ο σετ 2ο σετ 3ο σετ 4ο σετ 5ο σετ'''Χ.Α.Ν.Θ.3–0Εθνικός Πειραιώς 16–14 15–8 15–12 — —

 Πηγές 
εφημερίδα Αθλητική Ηχώ
εφημερίδα Μακεδονία

Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1980
Κατηγορία:Πετοσφαίριση το 1981